„Moderné vzdelávanie pre vedomostnú spoločnosť./Projekt je spolufinancovaný zo zdrojov EÚ“

SPRÁVA ZO ZAHRANIČNEJ PRACOVNEJ CESTY

Meno a priezvisko  (titul) účastníka ZPC	Mgr. Jana Martinkovičová	
Názov oddelenia:	Kancelária národného projektu Praktik – Praktické zručnosti cez neformálne vzdelávanie v práci s mládežou	
Pracovná pozícia:	     Expert	

Kód ZPC:	30-2013-113	Číslo nákladového strediska:	820200	
Názov podujatia:	Zahraničná pracovná cesta experta za účelom zberu príkladov dobrej praxe 	
Dátum ZPC:	Začiatok (dátum a čas): 17.6. 2013 08:00	
	Koniec (dátum a čas): 20.6. 2013 22:00	
Organizácia, miesto a štát ZPC:	Proxima sociale, o.s. , Rakovského 3138 Praha 12 Modřany, Česká republika

Městská část Praha 12, Úřad městské části, odbor sociálních věcí, oddělení sociální prevence. Písková 830/25, 143 00 Praha, Česká republika
Stretnutie: Kino Světozor, Vodičkova 41, Praha
	
Účel ZPC:	Zber príkladov dobrej praxe pre expertnú činnosť – tvorbu metodiky vzdelávania	
Spôsob financovania:	Náklady hradí IUVENTA, podľa rozpočtu zmluvy OPV/26/2013	
Rámcový program ZPC	17.6. 
14:00- 15:30
Vedúci výchovných a vzdelávacích programov Mgr. David Holý 
Pracovníčky: Lada Hajdíková, Mgr. Pavlína Mádlová
- zoznámenie sa s pracovníkmi Proxima Sociale o.s.. Oboznámenie sa s prevenčnou a vzdelávacou  činnosťou občianskeho združenia a ostatnými programami Proxima Sociale.   
- ukážka metodiky preventívnych programov realizovaných na ZŠ a SŠ
15:30 – 16:30
- aktivity s deťmi v nízkoprahovom klube a zúčastnené pozorovanie.

19.6. 
8:30 - 9:30
- stretnutie s koordinátorkou podujatia a zároveň protidrogovou koordinátorkou mestskej časti Praha 12, zoznámenie s pracovníkmi protidrogovej prevencie a s organizačným tímom
9:00 – 13:00
- program festivalu Antifetfest
13:00 – 15:00
- zhodnotenie podujatia, bližšie oboznámenie sa s činnosťou a so štruktúrou prevencie v úrovniach magistrátu, mestských častí, protidrogových oddelení, škôl  a občianskych združení

20.6.
10:00-12:30
Zoznámenie sa s pracovníkmi Pražského centra primárnej prevencie (PCPP) a činnosťou

12:00-13:00
Ukážka odborných materiálov PCPP	
Stručný priebeh stretnutia
	1. Proxima sociale o.s. je občianske združenie, založené v roku 193, čiže tohto roku slávi 20 výročie svojej činnosti.  Globálnym cieľom Proxima sociale je zvyšovanie kvality života občanov a poskytovanie pomoci pre zvládnutie nepriaznivých životných situácií. 
Vedúci výchovných a vzdelávacích programov Mgr. David Holý ma oboznámil s činnosťou OZ. Ukázal mi časť podrobne rozpracovanej metodiky, ktorú OZ využíva pre realizácii vzdelávacích a preventívnych programov pre žiakov ZŠ SŠ. Rovnako ma s činnosťou oboznámili aj jeho dvaja kolegovia, ktorí majú na starosti voľnočasové aktivity s deťmi, vzdelávanie a primárnu prevenciu. Budova Proximy Socialis na Rakovského ulici je centrálou, nakoľko majú viac klubov a pobočiek. Bola som prekvapená počtom pracovníkov ako aj veľkými priestormi, ktoré majú k dispozícií. 
Po úvodnom informačnom vstupe s tromi pracovníkmi Proxima Socialis som sa išla pozrieť na fungovanie nízkoprahového klubu KROK, ktorý bol zároveň prvým nízkoprahovým klubom v Českej republike. Cieľovou skupinou sú deti od 12 do 19 rokov. Klub je otvorený v pondelok, stredu a vo štvrtok od 14:00 do 20:00.
 Pracovníci nízkoprahového klubu KROK poskytujú mládeži pomoc v zložitých živ.situáciách a tiež formou prevencie sa usilujú, aby mladí ľudia tieto situácie zvládali s čo najmenším rizikom a aby si boli vedomí potenciálnych rizík, ktoré z ich správania alebo z ich situácie vyplývajú Mladí ľudia sa tu môžu stretávať s vrstovníkmi a využiť voľný čas podľa svojho záujmu rešpektujúc pravidlá klubu. Rovnako tu môžu dostať radu a pomoc. 
 Pracovníčky som pozorovala v zúčastnenom pozorovaní a zapájala sa do rozhovoru s deťmi. Pracovníčky sa snažili dostať sa deťom „pod kožu“. V neformálnom rozhovore sa rozprávali s deťmi o tom čo aktuálne prežívajú, ponúkli im voľnočasové aktivity ako prevenciu pred rizikovým správaním. Klub sídli v sídliskovej okrajovejšej časti Prahy. Deti sa často zgrupujú vonku, preto sa nízkoprahový klub KROK snaží poskytnúť im prístrešie aby tvoj čas netrávili neorganizovane na ulici. Jedným z pravidiel je, že deti a mládež sem majú zákaz vstupu pod vplyvom drog. Pracovníčky sa vyjadrili, že deti často experimentujú s drogami. Ak prídu pod vplyvom drog, čo sa počas mojej návštevy nestalo, vysvetlia deťom, že na klube nemôžu byť. Mali zopár prípadov, kedy ich z klubu napriek porušeniu pravidla nemohli dostať von. V tom prípade volajú políciu, avšak ak sa to deti dozvedia väčšinou odídu.
Deti v klube počas mojej návštevy hrali s pracovníkmi stolný futbal  a hru na počítači. Počas toho sa v neformálnej nálade pracovníčky s nimi rozprávali, avšak nenútene, nechali deti aby samé povedali, čo chcú.

Veľmi sa mi páčilo, že v klube majú aj „nealko bar“, kde im za symbolickú čiastku pracovníčky ponúknu nealko nápoje. Ak dieťa nemá peniaze môže si na tovar v nealko bare „zarobiť“ vykonaním určitej služby – napr.: povysávať podlahu v klube, vysypať kôš, atď...

2. „Anfifetfest aneb jde to i jinak“ je festival amatérskych filmov škôl, školských zariadení a nízkoprahových klubov, ktoré vytvorili žiaci 2. stupňa ZŠ, SŠ a stredných odborných učilíšť. Tento rok to bol 6. ročník a témou bola prevencia rizikového správania (drogová závislosť, kriminalita, šikanovanie, rasizmus, záškoláctvo, gambling, domáce násilie, ...). Celkovo bolo prihlásených 53 krátkych filmov z mestských častí Praha 1 – 22. Z lokálnych kôl do záverečného kola Antifetfestu  postúpilo 13 filmov. Porota zložená z ľudí, ktorí sa prevencii venujú metodicky i prakticky, z filmov nich vybrala 3 z kategórie ZŠ a 3 z kategórie SŠ a SOU. Na záver podujatia dostali tvorcovia amatérskych filmov hodnotné vecné ceny. Moderátor podujatia a zároveň režisér Českej televízie ponúkol víťazným tímom stráviť deň v Českej televízií a vyskúšať si tvorbu a režírovanie v profesionálnom televíznom štúdiu.
Po skončení festivalu bol priestor pre zhodnotenie celého podujatia  a jeho priebehu, lepšie spoznanie jednotlivých organizátorov a partnerov a  oboznámenie sa s ich prácou a vymenenie kontaktov. Spätnú väzbu sme si dali v neďalekom centre OZ Sananim, ktoré sa venuje sekundárnej a terciárnej prevencii závislostí.
Na zhodnocovacom stretnutí boli prítomní:
Mgr. Pavel Dosoudik – Pražké centrum primární prevence, metodik vzdelávacách aktivít
Petr Hána – Zastupiteľstvo Hlavného mesta Praha
Mgr. Nina Janyšková – Krajská protidrogová koordinátorka, protidrogová koordinátorka Hlavného mesta Praha
Mgr. Veronika Pánková – Středisko výchovní péče Klíčov, odborná vychovávateľka
Ondřej Pracný – Magistrát hlavného mesta Praha, Referent oddelenia prevencie odboru zdravotníctva, soc. starostlivosti a prevencie
Jakub Janyška – Vývhovní ústav klíčov, odborný vychovávateľ
Mgr. Marie Vašákov- Městská část Praha 12, Úřad městské části, odbor sociálních věcí, oddělení sociální prevence, protidrogová koordinátorka
Jakub Hejdánek -  moderátor a režisér Českej televízie

3. Pracovníci PCPP ma hlbšie oboznámili s činnosťou inštitúcie a hierarchiou v prevenčnom systéme v Prahe a na celoštátnej úrovni, kompetencie jednotlivých odvetví a organizácií. PCPP patrí pod Magistrát hlavného mesta Praha a je ním priamo financovaná. Poskytuje metodický servis školám a občianskym združeniam venujúcim sa téme prevencei rizikového správania 
Vzájomne sme sa oboznámili, vysvetlili a porovnali názvoslovie v téme primárnej prevencie v Českej republike a na Slovensku. Rozprávali sme sa o dobrej praxi realizovanej v Čechách a na Slovensku. Pracovníci PCPP ma oboznámili a ukázali mi metodické materiály, ktoré vytvárali v rámci prevencie. 

Odporúčané závery 
	Poznatky zo zahraničnej pracovnej cesty budú využité pri práci expertnej skupiny – tvorbe metodického materiálu pre vzdelávanie. 	
Očakávaný prínos	
- Inšpirácia do obsahovej náplne vzdelávacích blokov RABAKA a ZAŽI-TO
- poskytnuté niektoré metodické materiály z prevenčných programov realizovaných na ZŠ a SŠ. 

- priblíženie témy prevencie deťom a mládeži populárnou a tvorivou formou
- inšpirácia do obsahovej náplne vzdelávacích blokov RABAKA a ZAŽI-TO
- kontakty na koordinátorov prevencie v meste Praha a jeho častiach

- metodické a informačné materiály publikované PCPP môžu slúžiť ako odborný podklad pre lektorov RABAKY v téme Zdravý sociálny svet
- kontakty na pracovníkov PCPP a prostredníctvom nich na ďalších odborníkov v oblasti prevencie
- inšpirácia do obsahovej náplne vzdelávacích blokov RABAKA a ZAŽI-TO	
Prehľad prinesenej dokumentácie a miesto jej uloženia	Správa zo zahraničnej pracovnej cesty a formulár pre zber príkladov dobrej praxe – KNP Bratislava.	
Spôsob zverejnenia výsledkov ZPC, prenos získaných informácií	Správa zo zahraničnej pracovnej cesty a formulár pre zber príkladov dobrej praxe  dodané do KNP Bratislava.	

Svojim podpisom súhlasím so zverejnením tejto správy na internete.

	Meno a priezvisko (titul)	Dátum	Podpis	
Správu vypracoval:	Mgr. Jana Martinkovičová	18.6. 2013		
Správu schválil: